XVII Festes Veïnals del Centre Històric
27 juny 2018

## XVII Festes Veïnals del Centre Històric27 juny 2018Última actualització: 14 juliol 2025

![](../gestion/img/_AO_1163-copia.jpg)  
  

Gandia 27 de juny 2018.- La **presidenta de la Junta de Districte del Centre Històric, Alícia Izquierdo**, el **president de l'associació de veïns del Centre Històric, Juan Hernández** i **José Manuel Montagut Domínguez, Germà Major de la Germandat de Sant Pere Apòstol**, han presentat aquest matí el programa de les dissetenes festes veïnals del Centre Històric de Gandia.

     Izquierdo ha destacat que enguany les festes compten amb una peculiaritat, i és que s’avancen a principis d’estiu, per tal de fer-les coincidir amb la festivitat de Sant Pere Apòstol. _“I a més, el començament d'estiu és data ideal perquè els xiquets comencen vacances, la climatologia és més favorable per a les celebracions a l'aire lliure i la gent té més ganes de festa”_.

    Per la seua banda, el president de l'associació de veïns del Centre Històric i el Germà Major de la Germanor de Sant Pere Apòstol, han expressat la seua satisfacció pel canvi de dates i han convidat a tot el públic que es vulga acostar-s’hi a gaudir de la festa. Montagut ha destacat la part solidària amb que compta la festa en col·laboració amb Càrites, que engegarà una nova campanya de el “Quilo” i en col·laboració amb la fundació ITAKA. Per a concloure han passat a enumerar les activitats programades:

DIVENDRES 29 DE JUNY

21:00 h. Festa dels jovens amb actuació de DJ.”. Plaça Loreto (patrocinat per La Poma).

DISSABTE 30 DE JUNY

10:30 h. Jocs infantils Plaça Escola Pia.

18:00 h. Teatre de titelles de Guinyol amb les obres a representar “El Confident” i “Les Noces de Margarita” Plaça del Rei Jaume I

19:00 h. Misa en honor a la festivitat de San Pere en l'Església de la Escola Pia.

20:00 h. Desfilada Banda tambors per la Germanat de Sant Pere  Apòstol Plaça Escola Pia , Major, Germanies, Duc Carles de Borja, Plaça Escola Pia.

22:00 h. Sopar de coixinereta Plaça Escola Pia. Per a una millor organització cal reservar prèviament l’assistència (organitzat Germandat de Sant Pere).

DIUMENGE 1 DE JULIOL

10:00 h. XXI Marxa amb bicicleta SOLIDÀRIA AMB LES FUNDACIONS D’ITAKA I CÀRITAS organitzada per la Germandat de Sant Pere Apòstol. Eixida des de la Plaça de l’Escola Pia Raval, Benipeixcar, Rois de Corella, Beniopa Santa Anna, Corea i arribada a Plaça de Loreto on es farà un esmorzar.

Animeu-vos tots grans i xicotets a participar i col·laborar.

14:00 h. Plaça Loreto. DINAR. PAELLA GEGANT, per a tots els associats i associades així com per als comerciants i col·laboradors. l’Associació posarà també la beguda. Per a una millor organització cal reservar prèviament l’assistència en l’Associació acudint al local en horaris indicats davall este escrit. Hi ha de temps fins a dijous 28 de juny

IMPORTANT: com ja sabeu, el local està situat en la Plaça del Rei Jaume I, nº 6, estarà obert de 11:30 a 13:30 h. a partir del dijous 21 al dijous 28 de juny ambdós inclosos, per poder arreplegar els tiquets de la Paella Gegant.

Com és habitual col·laborem en la Campanya del Quilo.